Vyetnamın Müvəqqəti Mərkəzi Hökuməti

Vyetnam Müvəqqəti Mərkəzi Hökuməti (, ) — 1948–1949-cu illərdə Vyetnam ərazisi üzərində hakimiyyət iddiasında olan Fransayameylli hökumət. İkinci Dünya müharibəsindən əvvəl Vyetnam Hind-Çin İttifaqının müstəmləkə bölməsinin bir hissəsi idi.

 Tarixi 
İkinci Dünya müharibəsindən sonra, 2 sentyabr 1945-ci ildə bütün Vyetnam ərazisində kommunistlər tərəfindən Vyetnam Demokratik Respublikası (VDR) elan edilmişdir. 6 mart 1946-cı ildə Fransa Hind-Çin İttifaqının bir hissəsi kimi Vyetnam Demokratik Respublikasının müstəqilliyini tanımış və 2 iyun 1946-cı ildə Fransanın Vyetnamdakı müstəmləkə hakimiyyəti Koxinxina Muxtar Respublikasını elan etmişdir. 6 iyul 1946-cı ildə Fontenbloda Fransa–Vyetnam Sülh Konfransı başlamışdı. Ho Şi Min VDR-nin Fransa ilə birləşməsinə və Koxinxina Muxtar Respublikasının tanınmamasına razı olduğunu bildirmişdi, 1946-cı ilin sonlarında Hind-Çin müharibəsi başlamışdır.Philippe Franchini, Les Guerres d'Indochine, vol. I, Pygmalion - Gérard Watelet, Paris, 1988, pp. 399-406

1947–1948-ci illərdə münaqişənin siyasi həllini tapmağa çalışan Fransa milliyətçilərə arxalanmağa qərar vermişdi. Danışıqlar Honkonqda yaşayan keçmiş imperator Baoday ilə başlamış, lakin o, məsələ həll olunana qədər geri qayıtmaqdan imtina etmişdi.

23 aprel 1949-cu ildə Koxinxina Ərazi Məclisi Vyetnamın bir hissəsi olmağa səs vermişdi. Bu qərar 20 mayda Fransa Senatı tərəfindən ratifikasiya edilmiş, 14 iyunda Vyetnam Dövlətinin yaradılması elan edilmişdir.Jacques Dalloz, La Guerre d'Indochine 1945–1954, Seuil, Paris, 1987, pp. 123-126ORGANISATION DES POUVOIRS PUBLICS EN COCHINCHINE, Légifrance, June 5, 1949

 İstinadlar 

Kateqoriya:Birinci Hind-Çin müharibəsi
Kateqoriya:Cənubi Vyetnam tarixi